王克復

王克復（），字师仁。福建福州府福清县人。軍籍。明朝南京吏部右侍郎、同進士出身。

生平
正統十二年（1447年）王克復舉丁卯科福建鄉試第三十九名《閩省賢書》。天順元年（1457年），登進士，二年五月授刑部主事，歷员外郎、郎中。王克復在刑曹十五年，明习法律。深得尚書陆瑜其中。凡有疑罪，必以属克复。廣西總兵官泰寧侯陳涇奏兩廣撫臣吳禎不法，經陸瑜推薦，天順八年（1464年）十二月，朝廷派遣克復前往按察。河南人誣陷布政使章绘等，陸瑜又推薦克復調查。其兩次奉命審理大狱，归报，均能称旨，由此聲名鵲起，成化六年（1470年）六月升江西布政使司右参政，十年五月進左參政，八月升湖广按察使，十三年九月升江西右布政使，十七年正月升本司左布政使。吏民闻名久，相戒不敢欺。江西风俗健讼，牒日山积，克復判决，庭无留者。时谓“王一火”，又谓“王隔壁”。克復虽然善於折狱，卻持法公平，從无滥及。其以左方伯入觐，中贵人尚铭怙势黩货，克復独正辞不与接，名聲因此益彰。

成化二十一年（1485年）九月，以成化二十年兑运军粮延期，为漕运总兵官所劾，下巡按御史逮治，憲宗下旨释放。二十二年九月升都察院右副都御史，巡撫蘇松等处，清戎使者文深，多所遣发，克复察其诬，为脱尺籍，总揽纲维，称得大体。

弘治元年（1488年）七月，奉例考察，请黜不谨等官通判甯汝愚等二十二员。二年九月，南京监察御史徐禮等以天变言四事，因劾王克复老耄贪鄙，孝宗留任。三年四月升南京吏部右侍郎，寻被科道交章劾奏，七月乞致仕。弘治十三年六月卒，年七十八《大明孝宗敬皇帝实录卷之一百六十三》：弘治十三年六月，致仕南京吏部右侍郎王克复卒。克复字师仁，福建福清县人。天顺元年进士，授刑部主事，历升员外郎、郎中、江西左右参政、湖广按察使、江西布政使。成化二年升右副都御史巡抚南直隶，累疏乞致仕，不许。弘治三年升南京吏部右侍郎，未几得请归老，家居十馀年卒，讣闻，赐祭葬如例。克复缜密有干局，御下严切，吏不敢欺。其在刑部，以勤慎称。总督两广都御史吴祯不法，往按之，其协舆论。在江西先后十馀年，名尤著，后为巡抚，声望少损云。。

克復生平质厚温和，寡言笑，不以声气加人，而确然持正。晚归与谢瑀等结成「耆英会」，敦素尚齿，乡人以为美谈。

參考文獻

K
Category:福清人
Category:明朝刑部主事
Category:明朝刑部員外郎
Category:明朝刑部郎中
Category:明朝江西布政使司參政
Category:明朝湖廣按察使
Category:明朝江西布政使
Category:明朝副都御史
Category:南京吏部右侍郎
Category:明朝應天巡撫